section_heading: Životopis
paragraph_text: Đilas je članom KPJ, koja je podupirala borbu Crnogoraca za svoja nacionalna prava, postao 1933., te je godine po Zakonu o zaštiti države osuđen na 5 godina robije a odslužio je tri nakon čega je pušten.<ref>Proleksis enciklopedija: Đilas, Milovan, preuzeto 2. ožujka 2013. Sudjelovao je u organiziranju NOV i PJ-a u Crnoj Gori gdje je primjenjivao oštre mjere prema četnicima i njihovim suradnicima. Bio je članom AVNOJ-a, vlade FNRJ, potpredsjednikom SIV-a, predsjednikom Narodne skupštine FNRJ i njezina Izvršnog komiteta.